Parlamentarii cheamă SRI la audieri pe tema coronavirusului: "Eu am văzut foarte multe bâlbe din partea guvernului".
Conducerea SRI, chemată în Parlament pentru informaţii privind coronavirusul. Directorul spitalului Wuchang din Wuhan, Liu Zhiming, a murit după ce a fost infectat. Veniturile Apple din al doilea trimestru al acestui an fiscal vor avea de suferit de pe urma coronavirusului.
Ghidaţi după principiul "paza bună te fereşte de probleme", membrii comisiei pentru controlul activităţii SRI vor audia, săptămâna viitoare, conducerea serviciului de informaţii. Parlamentarii vor să afle cum ne putem feri de coronavirus.Marian Cucșa, vicepreşedintele Comisiei SRI: "Am luat decizia să trimitem o solicitare SRI pentru a ne pune la dispoziţie toate datele pe care le au despre ce înseamnă coronavirus şi dacă sunt riscuri, care sunt riscurile să pătrundă pe teritoriul României, ce măsuri s-au luat, dacă au informaţii şi dacă au informat beneficiarii legali de informaţii despre posibilitatea pătrunderii virusului pe teritoriul României."SRI trebuie să trimită raportul până luni, iar marţi urmează să aibă loc audierea responsabililor serviciului de informaţii.Marian Cucşa i-a cerut, chiar, şefului statului să convoace o şedinţă a CSAT.Marian Cucșa, vicepreşedintele Comisiei SRI: "Eu am văzut foarte multe bâlbe din partea guvernului. O bâlbă concretă – ministrul de interne a spus că a luat acele termoscanere pentru aeroporturi, în schimb pentru punctele de trecere terestre sau maritime nu a luat niciun fel de măsură."Îngrijorarea de la noi nu este gratuită. Peste 1800 de oameni au murit din cauza coronavirusului, inclusiv directorul spitalului Wuchang din Wuhan, Liu Zhiming, a murit după ce a fost infectat.Coronavirusul afectează inclusiv economia, Apple anunţând că din al doilea trimestru al acestui an fiscal vor avea de suferit din această cauză.Până în prezent au murit 1873 de oameni la nivel global.Sursă foto: Profimedia.